
УТВЪРЖДАВАМ:
ДИРЕКТОР
	РУМЯНА ЧОЛАКОВА

ДЛЪЖНОСТНА ХАРАКТЕРИСТИКА

1.ОБЩА ИНФОРМАЦИЯ

Министерство:			Министерство на отбраната
                                             
Администрация: 		ИА "Военни клубове и военно-почивно дело" 
					ДДГ "Светлина" към МО                                                         
					
Код по НКПД:			 2221 6001

Длъжност:			МЕДИЦИНСКА СЕСТРА

2. МЯСТО НА ДЛЪЖНОСТТА В ОРГАНИЗАЦИЯТА /ПОДЧИНЕНОСТ/ 
      2.1  Длъжността е подчинена на Директора на ДДГ „Светлина” към МО.
      2.2  Място на работа - гр.Карлово ДДГ "Светлина" към МО  

3.  ЦЕЛ НА ДЛЪЖНОСТТА











3.1. Осигуряване медицинско наблюдение, безопасни и здравословни условия за отглеждане, възпитание и обучение на децата с оглед опазване на тяхното здраве и създаване оптимални условия за нормалното им физическо и психическо развитие.
4. ОБЛАСТИ НА ДЕЙНОСТ
4.1. Работи в областта на социалните  дейности, осъществявани от MO и ИА"ВКВПД"
5. ОСНОВНИ ЗАДЪЛЖЕНИЯ	
5.1. Участва при формирането и провеждането на административната дейност по отношение на медицинското обслужване на децата в детската градина.	
5.2. Осигурява заедно с директора на детската градина медицинско наблюдение, безопасни и здравословни условия за отглеждане, възпитание и обучение на децата с оглед опазване на тяхното здраве и създаване оптимални условия за нормалното им физическо и психическо развитие.	
5.3. Организира филтъра на детската градина, като присъства всяка сутрин при приемането на децата, информира се за здравословното им състояние, прави оглед на коремната и окосмената част на главата и при съмнения за заразно заболяване незабавно изолира детето, сигнализира на родителите и контролиращите органи от структурата на МЗ, НПЦВЕХ ОПМ - Пловдив	
5.4. Наблюдава физическото развитие и определя физическата дееспособност на децата.
5.5. Изисква при първоначално приемане на дете в детската градина талон за здравословното и имунизационно състояние заедно с другите задължителни документи, съгласно изискванията на МОН и	МЗ.
5.6. Изисква от родителите на дете отсъствало повече от десет дни талон/медицинска бележка за здравословното му състояние от личния му лекар.
5.7. Вписва в здравно-профилактичната карта на детето данни относно извършените от личния лекар имунизации съгласно Имунизационния календар на Република България.
5.8. Изисква резултатите от проведените профилактични прегледи на детето до 30 декември на текущата година.	
5.9. Извършва анализ на здравословното състояние на обслужваните от нея деца до 30 март на календарната година въз основа на получените данни от личния лекар и изпраща изготвения анализ на отдел „Профилактика и промоция на здравето” в НЦВЕХ ОПМ - Пловдив.	
5.10. До 30 юни на календарната година въз основа на данните, получени от личния лекар, извършва анализ на проведените през годината имунизации на децата и изпраща анализа на отдел „Противоепидемичен контрол” в НЦВЕХ ОПМ - Пловдив. 
5.11. Участва в съставянето на правилния хигиенен режим на детската градина и контролира неговото спазване по отношение на:	
	5.11.1. Отопление и проветряване на помещенията;	
	5.11.2. Ежедневната разходка на децата на открито;	
	5.11.3. Режима на сън, занимания	и	хранене;
	5.11.4.Чистота и безопасност в спалните и игралните помещения;
	5.11.5. Чистота и безопасност в двора;	
	5.11.6. Чистота в отходните места.	
5.12. Извършва системни периодични прегледи за личната хигиена на децата и за откриване на заразни и паразитни заболявания.
5.13.Контролира изпълнението на менюто за хранене, следи за осигуряване на необходимото разнообразие и калоричност на храната, а така също и за строгото спазване на хигиенните изисквания при транспортирането, получаването и разпределянето на храната, за индивидиуализиране на съдовете и приборите за хранене, както и за личната хигиена на децата.	
5.14. Упражнява контрол върху храненето на децата със здравословен проблем, изискващи диета или специфична храна.	
5.15. Организира мероприятия по закаляване на децата, физическата култура и летните оздравителни мероприятия.	
5.16. Организира под ръководството на специалистите на НЦВЕХ ОПМ Пловдив и директора на детската градина:	
	5.16.1. Спазването на карантинните срокове и мероприятия при заразни заболявания;	
	5.16.2. Ръководи и контролира дезинфекцията и дезинсекцията, приготвянето на дезинфекционните разтвори и тяхното съхранение;	
	5.16.3. Участва активно в организирането на здравно-просветна и здравно-възпитателна работа с персонала на детската градина, родителите и децата, като използва всички необходими средства – беседи, лекции, разпространение на здравни брошури и листовки;	
	5.16.4. Организира и провежда профилактични и противоепидемични дейности за предотвратяване възникването и ограничаване разпространението на заразните и паразитни заболявания в детската градина;	
	5.16.5. Провежда профилактична дейност за предотвратяване и ограничаване на рисковите фактори в детската градина.	
5.17. Участва в подготовката, подбора и провеждането на различни форми на отдих, туризъм и обучение на децата.	
5.18. Осигурява нагледна информация за спешните състояния и правилата на действие при възникване на такива.	
5.19. Води задължителната медицинска документация; лични здравни досиета на децата, документация по самоконтрол	на	храната, книга за опаразитеност и др. произтичащи  от	длъжността.
5.20. Изготвя заявката за требване за храна на децата за следващия ден.
5.21.  Поднася на учителите заповедната книга за храна за администриране требваните за храна деца, съобразно постъпили заявления за отсъствие, и на директора	 за информираност и подпис.		
5.22. Приема, отчита и предава за администриране  заявления за отсъствие по здравословни и семейни причини на деца. 
5.23.  За децата, подлежащи на задължителна предучилищна подготовка, при отсъствие по здравословни причини, да изисква бележка с вписани диагноза и период на отсъствие.
5.24. Дава информация и контролира съхранението и брака на требвани за деня, но не явили се деца в определена за целта книга.		
5.25. При необходимост изпълнява трудовите си задължения и след изтичане на регламентираното работното време, съобразно нарежданията на директора.		
5.26. Съгласува работата си с останалите служители и им оказва помощ в съответствие с указанията на директора.	
5.27. Да пази грижливо имуществото, което му е поверено или с което е в досег при изпълнение на възложената му работа, както и да използва рационално и не разхищава суровини, материали, ел енергия, средства.				
5.28. Да спазва вътрешните правила, приети в детската градина и да не пречи на другите служители да изпълняват трудовите си задължения.
5.29. Да не укрива или премълчава обстоятелства или събития, които могат да доведат до неблагополучия в текущата работа.
5.30. Да уведомява незабавно дирекция „Социално подпомагане“, „Държавна Агенция за закрила на детето“ или Министерство на вътрешните работи, ако получи информация и/или му стане известно във връзка с изпълняваните задължения, дори и ако е обвързано с професионална тайна, че дете се нуждае от закрила.
5.31. Да	поддържа	и/или	повишава	квалификацията си.	
5.32. При изпълнение на служебните си задължения стриктно спазва правилата за създаване, обработване и съхраняване на класифицирана информация, както и защитата й от нерегламентиран достъп.	
5.33. Да пази доброто име на институцията, да не злоупотребява с доверието на работодателя,  и не разпространява поверителни и неверни за него сведения.	
5.34. Да съобразява поведението си с политиката на Агенцията и детската градина пред трети лица;
6.  ВЪЗЛАГАНЕ, ПЛАНИРАНЕ И ОТЧИТАНЕ  НА РАБОТАТА	
6.1. Планира своята работа самостоятелно в рамките на своята компетентност.	
6.2. Изпълнява допълнителни функции, които са възложени законосъобразно от ръководителя, съобразно йерархичната	подчиненост.
6.3. Отчита своята дейност на:	
	6.3.1. Директор ДДГ "Светлина"	
	6.3.2. Контролни органи и органи на МЗ и МО
7. ОТГОВОРНОСТИ, СВЪРЗАНИ С ОРГАНИЗАЦИЯТА НА РАБОТАТА, УПРАВЛЕНИЕ НА ПЕРСОНАЛА И РЕСУРСИТЕ	
7.1.   Носи отговорност за качеството на резултатите от своята работа	
7.2. Отчита и отговаря за правилното разходване на лекарствата и инструментариума за спешна помощ.	
7.3. Отговаря за качественото и в срок изпълнение на поставените задачи, съобразно основните задължения, както и за даваните мнения и консултации в нейната компетентност.	
7.4.  Носи отговорност за опазването на живота и здравето на децата по време на изпълнение на своите основни и възложени от директорът задължения
8. ВЗЕМАНЕ НА РЕШЕНИЯ	
8.1. Взема решения в рамките на своята компетентност.
9. КОНТАКТИ 	
9.1. С прекия ръководител.	
9.2. Със съответните органи на НЦВЕХ ОПМ - ПЛОВДИВ, ДКЦ и др.	
9.3. С личния лекар на децата.	
9.4. С родителите.
10. ИЗИСКВАНИЯ ЗА ЗАЕМАНЕ НА ДЛЪЖНОСТТА 
10.1. Образование – висше.	
10.2. Стаж по специалността - над 3 години	
10.3. Лична здравна книжка - редовна
11. УМЕНИЯ И КОМПЕТЕНТНОСТИ	
11.1.Да познава действащата нормативна уредба, инструкциите на НЦВЕХ  и здравните правила на работа в детската градина.	
11.2.Да познава вътрешната нормативна уредба в Министерството на отбраната в съответния касаещия го обем.	
11.3.Специални умения – познаване на правилата за осигуряване на здравословни и безопасни условия на възпитание, обучение и труд в ДГ.	
11.4.Да познава правилника за вътрешния трудов ред в детската градина.
11.5.Да познава и спазва Правилника за организацията и дейността на ДДГ към МО
11.6. Да познава Етичния кодекс на работещите с деца.
11.7.Да познава и изпълнява чл. 7 ал.1 от Закона за Закрила на Детето, а именно: „Лице, на което стане известно, че дете се нуждае от закрила, е длъжно незабавно да уведоми Дирекция “Социално подпомагане“, ”Държавна Агенция за закрила на детето” или  МВР“, както и регламентираното в чл.7 ал.2 от ЗЗД –„Същото задължение има и всяко лице, на което това е станало известно във връзка с упражняваната от него професия или дейност, дори и ако то е обвързано с професионална тайна.“
11.8.Личности качества: отговорност, организираност, взискателност, самокритичност, наблюдателност, комуникативност, умения за работа в екип, лоялност, тактичност, емоционална устойчивост.

РАЗРАБОТЕНА И УТВЪРДЕНА : 		ДИРЕКТОР ДДГ"СВЕТЛИНА"
							Р.ЧОЛАКОВА
Запазнат (а) съм с длъжностната характеристика и ми е връчен екземпляр:
..............................................................................................................................................................................................................................................................................................................
(име, презиме, фамилия, длъжност,  подпис, дата)
Изготвена в 2 екз. – 1 за досието на служителя и 1 за лицето

